b'\n_START_ARTICLE_\nClayton Murphy\n_START_SECTION_\nIdrettskarriere\n_START_PARAGRAPH_\nClayton gikk ved Tri-Village High School i New Madison i Ohio, der han begynte med terrengl\xc3\xb8p og friidrett. Han slo D3-delstatsrekorden p\xc3\xa5 1600 meter i juni 2013, da han l\xc3\xb8p p\xc3\xa5 4:11,72 ved Ohio High School Athletic Association Track & Field Championships i Columbus. I tillegg til seieren p\xc3\xa5 1600 meter deltok han p\xc3\xa5 800 meter, der han kom p\xc3\xa5 7.-plass p\xc3\xa5 800 meter med tiden 1:56,66. I terrengl\xc3\xb8p kom han p\xc3\xa5 4.-plass p\xc3\xa5 8 km ved All-Ohio Championships. Han kom ogs\xc3\xa5 p\xc3\xa5 tredjeplass ved Tommy Evans Invitational._NEWLINE_P\xc3\xa5 slutten av 2013 begynte han ved University of Akron. Ved Mid-American Conference (MAC) innend\xc3\xb8rs i 2014 kom han p\xc3\xa5 2.-plass p\xc3\xa5 3000 meter, og han vant han distansen 1 mile. Han ogs\xc3\xa5 slo skolerekorden p\xc3\xa5 1 mile tre ganger denne sesongen, senest ved SPIRE D1 Invitational der han l\xc3\xb8p p\xc3\xa5 4:02,04. Ved  Mid-American Conference utend\xc3\xb8rs vant han 1500 meter. Han kom p\xc3\xa5 11.-plass p\xc3\xa5 1500 meter ved junior-USA-mesterskapet i friidrett 2014, der han l\xc3\xb8p p\xc3\xa5 3:59,13._NEWLINE_Murphy kom p\xc3\xa5 4.-plass ved MAC Cross Country Championships i 2015, og han vant kombinasjonen 800 meter / 1 mile ved MAC-konferansen innend\xc3\xb8rs. Ved NCAA-mesterskapet innend\xc3\xb8rs kom han p\xc3\xa5 3.-plass p\xc3\xa5 800 meter, med ny personlig rekord p\xc3\xa5 1:47,06. I utend\xc3\xb8rssesongen vant han p\xc3\xa5 nytt kombinasjonen 800 meter / 1 mile ved MAC-konferansen, og kom p\xc3\xa5 3.-plass p\xc3\xa5 800 meter ved NCAA-mesterskapet utend\xc3\xb8rs. Han deltok ved NACAC-mesterskapet i friidrett 2015, der han kom p\xc3\xa5 2.-plass p\xc3\xa5 800 meter, kun sl\xc3\xa5tt av sin lagkamerat Ryan Martin. _NEWLINE_Ved USA-mesterskapet i friidrett 2015 kom han p\xc3\xa5 4.-plass p\xc3\xa5 800 meter, med tiden 1:45,59, dr\xc3\xb8yde sekundet bak Nicholas Symmonds som vant \xc3\xb8velsen. Han ble dermed tatt ut til Panamerikanske leker 2015 i Toronto, der han fikk sin internasjonale debut for USA. Der vant han 800 meter, foran Rafith Rodr\xc3\xadguez og Ryan Martin, og vant USAs f\xc3\xb8rste gull p\xc3\xa5 denne \xc3\xb8velsen i panamerikanske leker siden 1999. I august deltok han ved VM i friidrett 2015, der han n\xc3\xa5dde semifinalen p\xc3\xa5 800 meter, men ble sl\xc3\xa5tt ut der med 12. beste tid.'